stanford-oval/wikipedia huggingface dataset:
Spirovo
Aiheesta muualla

Spirovon piirin sivusto (venäjäksi)
Spirovo Tverin alue -tietosanakirjassa[vanhentunut linkki] (venäjäksi)
Spirometria

Moderni pöytämallinen spirometri.
Spirometriassa mitataan keuhkojen hengityskapasiteettia. Mittausta käytetään astman ja keuhkoahtaumataudin kaltaisten keuhkosairauksien tutkimiseen ja hoitovasteen seurantaan. Spirometriatutkimuksen aikana tutkittava suorittaa muutamia syviä ja voimakkaita uloshengityksiä spirometrialaitteen suukappaleeseen. Laitteisto mittaa virtauksesta muun muassa uloshengitetyn ilman tilavuuden ja virtausnopeuden.
Aiheesta muualla

Kuvia tai muita tiedostoja aiheesta Spirometria Wikimedia Commonsissa
Soraya Post

| Soraya Post |
| --- | --- |

Henkilötiedot
Syntynyt: 15. lokakuuta 1956 (ikä 67)  Göteborg
Poliitikko
Puolue:  Feministinen aloite
Asema:  europarlamentaarikko (2014-2019)
Soraya Viola Heléna Post (s. 15. lokakuuta 1956 Göteborg) on ruotsalainen poliitikko, joka toimi Feministinen aloite -puolueen europarlamentaarikkona vuosina 2014–2019. Hän on ammatiltaan opettaja.
Elämä

Soraya Postin isä on saksalaissyntyinen juutalainen ja hänen äitinsä puolestaan romaneina pidettyjä Ruotsin kiertolaisia. Kaksi vuotta Postin syntymän jälkeen hänen äidilleen tehtiin pakkoabortti ja pakkosterilisaatio, joita Ruotsissa oli tapana tehdä eri vähemmistöille, kuten romaneille ja saamelaisille vielä 1970-luvulla. Post on kertonut myös lapsuudessaan kokemasta syrjinnästä, kuinka esimerkiksi hänen äitiään ei päästetty taustansa takia koulun päättäjäisiin. Nuoruudessaan yleisurheilua harrastanut Post on myöhemmin toiminut muun muassa kansakoulunopettajana. Vuonna 2002 hän perusti romaneille tarkoitetun kansanopiston Göteborgiin.
Vuoden 2014 europarlamenttivaaleissa Post oli Feministinen aloite -puolueen ehdokaslistan kärkiehdokas ja sai puolueen historian ensimmäisen paikan Euroopan parlamentissa. Ennen europarlamenttiin valintaansa Post työskenteli Länsi-Götanmaan läänin ihmisoikeuskomiteassa. Hän on kuulunut myös Ruotsin radion hallitukseen sekä toiminut Euroopan romanifoorumin varapuheenjohtajana.
Aiheesta muualla

Kuvia tai muita tiedostoja aiheesta Soraya Post Wikimedia Commonsissa
Soraya Post Euroopan parlamentin jäsenet. Euroopan parlamentti.
So Called Plan

| So Called Plan> Tiedot |
| --- | --- |
Toiminnassa:  2003–
Tyylilaji:  punk, rock, alternative
Kotipaikka:   Suomi
Laulukieli:  englanti
Jäsenet:  Eero Saarikoski, laulu ja kitara   Ville Asp, rummut ja laulu   Joni Saarinen, basso   Sauli Sipilä, kitara ja live laulu  
Entiset jäsenet:  Jussi Bang, kitara (2003-2005) 
Levy-yhtiö:  Hype Records  
Aiheesta muualla
Kotisivut
Infobox OKNimi-testi OK: 
So Called Plan on suomalainen vuonna 2003 perustettu melodinen punk rock -yhtye, joka myös yhdistelee monia eri tyylilajeja sävellyksissään.
Ensimmäinen albumi "Suburbian Symphony" julkaistiin 2006. Yhtyeen läpimurto kansan tietoisuuteen alkoi "Same About The Sorrow" singlellä. Toinen albumi "December Turns To Fall" julkaistiin 3. syyskuuta 2008. Tähän yhtyeen toiseen albumiin levynkannen suunnitteli tatuointitaiteilijana tunnettu Lasse Sjöroos. Kolmas albumi julkaistiin maaliskuussa 2011 ja se kantaa nimeä Go! And We Will Follow...
Historia

So Called Plan perustettiin Suomen Turussa vuonna 2003 keväällä, kun eri yhtyeissä soittaneet Eero Saarikoski (laulu, kitara), Joni Saarinen (basso), Ville Asp (rummut, laulu) ja Jussi Bang (kitara) ystävystyivät ja päättivät perustaa yhtyeen. He aloittivat soittamalla vanhojen yhtyeidensä kappaleita, kunnes uusia biisejä alettiin kasata treenipaikalla.
Yhtyeen ensimmäiset tuotokset olivat demot, joista toinen ilmestyi kesällä 2003, ja toinen vuonna 2004. Tällöin musiikki oli vielä melodista punkia, joka myöhemmin muuttui synkemmäksi ja myös metallin vaikutteet alkoivat kuulua.
Vuonna 2005 marraskuussa So Called Plan allekirjoitti levytyssopimuksen suomalaisen Hype Recordsin kanssa. Pian kuitenkin yhtyeen kitaristi Jussi päätti alkaa keskittyä enemmän lentäjän opintoihinsa ja erosi yhtyeestä. Pian hänet kuitenkin saatiin korvattua Sauli Sipilällä.
Debyyttialbumi Suburbian Symphony nauhoitettiin syksyllä vuonna 2005, jolloin myös kappaleesta Right Direction kuvattiin musiikkivideo. Albumi on omistettu solisti Eero Saarikosken edesmenneelle veljelle. Helmikuussa 2006 ilmestynyt ensimmäinen single "Same About The Sorrow" nousi heti virallisen singlelistan kolmanneksi. Debyyttialbumi ilmestyi 15. maaliskuuta 2006 ja se saavutti listalla sijan 10. Single "Music Box" julkaistiin 30.8.2006 ja saavutti listasijat 2. ja 5.
Yhtye äänitti "December turns to fall" albumin kesällä/syksyllä 2007. Albumi julkaistiin 3. syyskuuta 2008.
Yhtye äänitti "Go! And We Will Follow...l" albumin talvella 2010. Albumi julkaistiin 15. maaliskuussa 2011.
Kokoonpano > Nykyiset

Eero Saarikoski - laulu ja kitara
Ville Asp - rummut ja laulu
Joni Saarinen - basso
Sauli Sipilä - kitara ja laulu
Kokoonpano > Entiset

Jussi Bang - kitara 2003-2005
Diskografia > Albumit

| Vuosi | Nimi | Suomi   |
| --- | --- | --- |
| 2006 | Suburbian Symphony  Julkaistu: 7. huhtikuuta 2006  Julkaisija: Hype  | 10 |
| 2008 | December Turns To Fall  Julkaistu: 1. syyskuuta 2008  Julkaisija: Epic / Sony BMG  | 28 |
| 2011 | GO! And We Will Follow...  Julkaistu: 15. maaliskuuta 2011  Julkaisija: Hype  | - |
Diskografia > Singlet

| Vuosi | Nimi | Suomi   | Albumi |
| --- | --- | --- | --- |
| 2006 | Same About The Sorrow | 3 | Suburbian Symphony |
| 2006 | Hell My Darling | - | Suburbian Symphony |
| 2006 | Right Direction | - | Suburbian Symphony |
| 2006 | Music Box | 2 | Suburbian Symphony |
| 2008 | Day After Day | - | December Turns To Fall |
| 2008 | December | - | December Turns To Fall |
| 2011 | Dive | - | GO! And We Will Follow... |
| 2011 | Decline | - | GO! And We Will Follow... |
| 2012 | Lost In The Fire | - | GO! And We Will Follow... |
Aiheesta muualla

So Called Planin virallinen sivusto (Arkistoitu – Internet Archive)
So Called Plan Myspacessa (englanniksi)
So Called Plan Mikseri.netissä
December Turns To Fall on yhtyeen toinen studioalbumi.
Sateenvarjolaji

Sateenvarjolaji on eliölaji, jonka suojeleminen on tärkeää muiden lajien kannalta. Lajin suojeleminen turvaa myös muiden saman ympäristön lajien säilymistä, ja sateenvarjolajin häviäminen taas vaikuttaisi negatiivisesti muihin lajeihin. Yksi esimerkki sateenvarjolajista on valkoselkätikka, koska sen asuttamaa metsää suojelemalla suojellaan myös muita lahopuita vaativia harvinaisia lajeja.
Salvatore Magnasco

Salvatore Magnascon
Salvatore Magnasco (1. tammikuuta 1806 – 12. tammikuuta 1892) oli italialainen roomalaiskatolinen arkkipiispa. Hänet nimitettiin Genovan arkkihiippakunnan vihkipiispaksi ja Bolinan titulaaripiispaksi 22. toukokuuta 1868. Piispaksi vihkiminen seurasi 28. kesäkuuta. Pääkonsekraattorina toimi Gustav Adolf von Hohenlohe-Schillingsfürst, jota avustivat Paolo Brunoni ja François Marinelli.
Magnasco osallistui Vatikaanin ensimmäiseen kirkolliskokoukseen. Hän sai 27. lokakuuta 1871 nimityksen Genovan arkkipiispaksi, jona hän toimi, kunnes kuoli 86-vuotiaana virassa.
Steven Anthony Lawrence

Steven Anthony Lawrence (s. 19. heinäkuuta 1990 Fresno, Kalifornia, Yhdysvallat) on yhdysvaltalainen näyttelijä. Hän on näytellyt urallaan monissa sarjoissa, muun muassa Buffy, vampyyrintappaja, Teho-osasto, Frasier, Sabrina, teininoita, sekä elokuvissa Katten, Levypallo, Pelkoa ja inhoa nappulaliigassa ja Villi tusina. Lawrence on pienikokoinen, ainoastaan 154-senttinen. Hän on voittanut vuonna 1996 alkaneella urallaan kaksi Young Artist Award -palkintoa.
Aiheesta muualla

Steven Anthony Lawrence Internet Movie Databasessa. (englanniksi)
Skagitin piirikunta

Skagitin piirikunta (engl. Skagit County) on Yhdysvaltojen Washingtonin osavaltiossa sijaitseva piirikunta. Sen väkiluku oli 129 523 vuonna 2020. Piirikunnan hallintokeskus on Mount Vernonin kaupunki. Piirikunta on perustettu vuonna 1883.
Väestö

Vuonna 2020 Skagitin piirikunnan 129 523 asukkaasta valkoisia oli 90,3 %, aasialaisia 2,3 % ja mustia 1,1 %. Vuonna 2019 17,1 % asukkaista puhui kotonaan jotain muuta kieltä kuin englantia ja 10,3 % asukkaista oli syntynyt ulkomailla.
Kuvia piirikunnasta

Skagitin piirikunnan oikeustalo.
Aiheesta muualla

Kuvia tai muita tiedostoja aiheesta Skagitin piirikunta Wikimedia Commonsissa
Sompanen (Kouvola)

| Sompanen |
| --- | --- |

Valtiot:  Suomi
Maakunnat:  Kymenlaakso
Kunnat:  Kouvola (Kuusankoski, Valkeala)
Koordinaatit:  60°57′55″N, 26°37′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.12)
Laskuoja:  Muronoja Kymijokeen 
Taajamat:  Voikkaa
Järvinumero:  14.121.1.001
Mittaustietoja
Pinnankorkeus:  68,3 m  
Pituus:  2,5 km  
Leveys:  1,4 km  
Rantaviiva:  7,64434 km  
Pinta-ala:  1,51702 km²   
Tilavuus:  0,00462915 km³ 
Keskisyvyys:  3,05 m  
Suurin syvyys:  8,53 m  
Valuma-alue:  14,85 km²  
Veden viipymä:  361 vrk 
Saaria:  2 
 fiSompanen 
Sompanen  on Kymenlaaksossa Kouvolan Kuusankoskella ja Valkealassa, Voikkaan taajaman lähellä sijaitseva järvi.
Vuosina 1921–2008 järvessä kulki Kuusankosken kaupungin ja Valkealan kunnan raja. Kouvolan kaupungin aluejaossa Sompanen sijaitsee Kuusankosken ja Valkealan suuralueiden sekä Mattilan, Voikkaan ja Selänpään kaupunginosien alueella.[lähde? ]
Maantietoa

Sompasen pinta-ala on 152 hehtaaria eli 1,5 neliökilometriä, se on 2,5 kilometriä pitkä ja 1,4 kilometriä leveä. Järven ilmeeseen vaikutta suuresti Vilpunniemi, joka työntyy 900 metriä esille pohjoisrannasta. Sen taakse jää yhtä pitkä lahti Mutapohja. Sillä on kaksi saarta, joiden yhteispinta-ala on 0,05 hehtaaria. Ne sijaitsevat järven lounaisrannan tuntumassa. Järvi on luodattu ja siitä on julkaistu syvyyskartat. Järven tilavuudeksi on saatu 4,6 miljoonaa kuutiometriä ja keskisyvyydeksi 3,1 metriä. Järven pohja on lähes tasapohjainen, mutta pääaltaassa on syvännealue. Järven syvin kohta sijaitsee etelärannan tuntumassa Huuhkajavuoren edustalla, jossa on 8,5 metriä syvää.
Sompasen rantaviivan pituus on 7,6 kilometriä. Nykyään eivät peltomaat näy suoraan järvelle kuin muutamasta kohdasta. Rannoille on rakennettu noin 40 vapaa-ajan asuntoa ja järven vaikutuspiirissä on lisäksi kuusi kiinteää asuntoa. Järvi kuuluu Oravalan osakaskunnalle, jonka määräyksestä järvellä ei saa liikkua moottoriveneellä. Lounaisrannan uimarannan palveluihin kuuluvat pukusuojat, käymälä, ilmoitustaulu ja grillipaikka. Uimaranta on matala hiekkaranta. Järvenlaskun jäljiltä muodostunut vesijättömaa on lunastettu.
Luontoarvoja

Järvestä on saatu kalastamalla hauki, särki, ahven, kuha, lahna, salakka, sorva, pasuri, suutari, made ja kiiski. Rapua on esiintynyt, mutta se katosi vuonna 2013. Järvi on vuosikymmenten aikana rehevöitynyt ja sen vesikasvillisuus muodostuu muutamasta kasvilajista: järviruoko, terttualpi, leveäosmankäämi, ulpukka, uistinvita ja vesitatar. Etenkin Mutapohjan rantoja on ruopattu, jotta veteen pääsee esimerkiksi uimaan.
Järven nykyinen ekologinen tila on tyydyttävä ja kemiallinen tila hyvä. Järveä ollaan nyt kunnostamassa, jotta kesällä ei esiintyisi sinilevän kukintoja ja veden sameutta. Veden näkösyvyys vaihtelee 1–3 metriä ja veden sameus on noin 5,6 FNU. Myös vedenväri vaihtelee esimerkiksi sateiden mukaan 30–100 mg Pt/l. Syvänteiden sisäinen kuormitus aiheuttaa lämpötilakerrostumien aikana järvenpohjalle hapettomuutta.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Pyhäjärven alueella (14.12), jonka Pyhäjärven lähialueeseen (14.121) se kuuluu. Sompasen valuma-alueen pinta-ala on 14,85 neliökilometriä, josta 20 % on peltomaata. Sompasen osuus valuma-alueesta on noin 10 %.
Järven valuma-alueella on lähinnä pelto-ojia, jotka on johdettu järveen. Eteläpuolella sijaitsee umpeen kasvanut Vähä-Sompanen, jonka läpi virtaa johto-oja järveen. Ojaan tulee myös pienen Riihilammen (8 ha) laskuoja ja tiheästi ojitetun Laukassuon kuivatusvedet. Sompasen laskuoja on pieni Muronoja, joka laskee 1,3 kilometrin jälkeen Kymijoen lahteen, jonka nimi on Muro . Muronojan niskassa on kivistä rakennettu pohjapato, jolla säännöstellään Sompasen vedenpinnan korkeutta etenkin kesäisin . Järven vedenpinnan korkeus on 68,3 metriä mpy.
Historiaa

Vuoden 1855–1856 Kalmbergin kartastossa esiintyy nimi ”Sompala järvi”, jonka pohjoiset rannat on raivattu peltomaaksi. Luoteessa sijaitsee kartalla 14 talon ”Oravala by” ja Oravalan kartano. Ensimmäiseltä Salpausselältä tulee Jokelan kautta kartanolle päättyvä tie. Järven rannoilla sijaitsee viisi maataloa. Niille tulee idästä metsäpolku, joka haaroittuu kiertämään myös järven eteläpuolelta. Vähä-Sompasessa on tuolloin vielä vettä.
Vuoden 1914 Kotkan seudun taloudellisessa kartassa on nimenä edelleen ”Sompalanjärvi”. Järven pohjoispuolella on peltoja, jotka ulottuvat rantaan asti. Peltoja viljeli ainakin neljä maatilaa ja seitsemän torppaa. Vähä-Sompasen nimi on kartassa ”Pienlampi”. Sompalanjärven länsirantaan on piirretty saari. Järven vedenpintaa on laskettu vuosien 1948–1959 kesävedenpinnasta noin 35 senttimetriä. Samalla kuivatettiin Vähä-Sompanen .
Vuoden 1965 peruskartassa on kaakkoispuolella sijaitsevia peltoja raivattu lisää, samoin on pohjoispuolen peltojen kanssa. Vilpunniemen takana sijaitseva lahti on nimeltään ”Mustapohja”. Lounaispään rannat ovat hiekkarantaa ja siellä sijaitsee tanssilava, leirintäalue ja uimala. Rannoilta voi laskea 18 kesämökkiä. Vuoden 1980 kartassa on rannan tuntumaan rakennettu pohjoisesta tuleva nykyinen kantatie 46. Se tosin päättyy kartassa järven eteläpuolelle, mutta kulkee jo aivan rannan tuntumassa. Rannalta on tässä vaiheessa kadonnut tanssilava. Mustapohja on nyt nimeltään ”Mutapohja” ja järven karttanimi ”Sompanen”. Järvellä on nyt 35 kesämökkiä. Järven kesämökkien määrä on vakiintunut alle 40. Etelärannassa on vielä leiriytymisalue ja uimaranta.
Aiheesta muualla

Sompasen uimaranta (Arkistoitu – Internet Archive), Kouvolan kaupunki
Sompasen uimaranta on avattu remontin jälkeen, Kouvolan kaupunki
(14.1)
Spirogyra

Spirogyra oli 1970-luvulla toiminut, vuonna 1969 perustettu brittiläinen progressiivinen folkrock-yhtye. Yhtye julkaisi yhteensä kolme albumia, joiden jälkeen vuonna 1974 se virallisesti hajosi.
Tietystä kotimaansa progressiivisen rockin piireissä saavutetusta kulttimaineesta huolimatta Spirogyran kolme albumia, ja erityisesti viimeinen, vuoden 1973 Bells, Boots and Shamblesia, ovat melko lailla keräilyharvinaisuuksia, johtuen lähinnä yhtyeen lyhyestä eliniästä. Yhtyeen vuoden 1971 debyyttialbumi St. Radigunds, joka on nimetty yhtyeen jäsenten opiskeluaikojen asunnon kadun mukaan, saavutti jonkinasteista mainetta Britanniassa, kuten myös seuraavana vuonna julkaistu Old Boot Wine -albumi.
Ruotsalaisen progressiivisen metalliyhtye Opethin laulajakitaristi Mikael Åkerfeldt on maininnut alankomaalaisen FaceCulture.nl-verkkosivuston vuonna 2006 tekemässä haastattelussa omistavansa kaikki Spirogyran albumit.
Diskografia > Studioalbumit

St. Radigunds - 1971
Old Boot Wine - 1972
Bells, Boots and Shambles - 1973
Diskografia > Muut

Burn the Bridges - 1969-72
We Were a Happy Crew - 1999 (Best of -kokoelma)
A Canterbury Tale - 2006
Spirogyra Box Set (Si Wan Recordsin julkaisema yhtyeen boksisetti)
Serpentiini (paperi)

Vasemmalla purkautunut serpentiinirulla, oikealla käyttämätön.
Serpentiini on värillistä rullaksi kierrettyä paperinauhaa, jota heitellään ilmaan ja joka purkautuu spiraalina. Sitä käytetään juhlatilaisuuksissa koristeena konfetin tavoin. Suomessa serpentiini yhdistetään erityisesti vapun juhlintaan.
Paukkuserpentiini on tavallisen serpentiinin tavoin värikästä nauhaa. Paukkuserpentiini laukaistaan vetämällä pakkaukseen kuuluvasta narusta, jolloin poksahtava nalli lennättää serpentiinin ilmaan. Paukkuserpentiini on pienimuotoinen ilotulite.
Scott Sinclair

| 0 | 1 | 2 |
| --- | --- | --- |

Henkilötiedot
Koko nimi: Scott Andrew Sinclair
Syntymäaika: 25. maaliskuuta 1989 (ikä 35)
Syntymäpaikka:  Bath, Englanti
Pelipaikka: hyökkääjä
Pituus: 170 senttimetriä
Seura
Seura: Celtic
Pelinumero: 11
Junioriseurat
1998–2005 2005–2007: Bristol Rovers Chelsea
Seurat
| Vuodet | Seura | O (M) |
| 2004–2005 2005–2010 2007 2007 2008 2008 2009 2009–2010 2010–2012 2012–2015 2013–2014 2015 2015–2016 2016– | Bristol Rovers Chelsea  → Plymouth Argyle  → Queens Park Rangers  → Charlton Athletic  → Crystal Palace  → Birmingham City  → Wigan Athletic Swansea City Manchester City → West Bromwich Albion → Aston Villa Aston Villa Celtic | 2 (0) 5 (0) 15 (2) 9 (1) 3 (0) 6 (2) 14 (0) 18 (1) 82 (28) 5 (1) |
Maajoukkue
| 2007–2008 2009 2010–2011 | Englanti U-19 Englanti U-20 Englanti U-21 | 5 (2) 1 (0) 7 (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 5. syyskuuta 2011.
Scott Andrew Sinclair (s. 25. maaliskuuta 1989 Bath) on englantilainen jalkapalloilija, joka edustaa skotlantilaista Celticiä. Hän on pelipaikaltaan hyökkääjä.
Ura > Bristol Rovers (2004–2005)

Sinclair aloitti ammattilaisuransa Bristol Roversissa kaudella 2004–2005 pelaten kaksi ottelua ilman yhtäkään tehtyä maalia.
Tätä ennen Sinclair oli pelannut seuran juniorijoukkueessa.
Ura > Chelsea (2005–2010)

Sinclair siirtyi Bristol Roversista Chelseaan. Sinclair pelasi Chelseassa vain viisi ottelua eikä tehnyt yhtään maalia. Hän oli lainalla Plymouth Argylessä, Queens Park Rangersissä, Charlton Atheticissa, Crystal Palacessa, Birmingham Cityssä ja Wigan Atheticissa.
Ura > Swansea City (2010–2012)

Sinclair siirtyi 9. elokuuta 2010 Swansea Cityyn 500 000 punnalla, mutta summan oli mahdollista nousta vielä yhteen miljoonaan tulevaisuuden saavutusten myötä.
Ura > Manchester City (2012–)

Sinclair siirtyi elokuussa 2012 Manchester Cityyn.
Salvatore Meluzzi

Salvatore Meluzzi (22. heinäkuuta 1813 Rooma – 17. huhtikuuta 1897 Rooma) oli italialainen säveltäjä ja kirkkomuusikko.
Meluzzi oli Vatikaanin Pietarinkirkon maestro di cappella ja toimi 45 vuoden ajan Cappella Giulia -kuoron johtajana. Hän sävelsi muun muassa messuja, requiemeja ja motetteja. Meluzzin teosten joukossa ovat Stabat Mater ja Miserere.
Sastamalan kaupunginkirjasto

| Sastamalan pääkirjasto |
| --- | --- |
Sijainti:  Sillankorvankatu 1 38210 Sastamala
Tyyppi:  kaupunginkirjasto
Johtaja:  Sari Sillanpää
Kotisivut
Sastamalan kaupunginkirjasto on Sastamalassa sijaitseva yleinen kirjasto. Vammalassa sijaitsevan pääkirjaston lisäksi Sastamalassa on seitsemän lähikirjastoa ja kirjastoauto.
Sastamalan kirjasto kuuluu PIKI-kirjastoihin, joka on Pirkanmaan kirjastojen kirjastokimppa.
Kirjastorakennus

Sastamalan pääkirjasto sijaitsee Vammaskosken pohjoisrannalla Vammaskosken sillan läheisyydessä. Arkkitehtuuriltaan postmodernismia edustava kirjastorakennus on valmistunut ja otettu käyttöön vuonna 1988. Kirjaston ovat suunnitelleet arkkitehdit Pentti Lehtiluoto ja Antero Roini. Pirkanmaan kirjastojen rakennusinventoinnissa vuodelta 2023 Sastamalan pääkirjastotaloa kuvataan erityisen hyvin säilyneeksi 1980-luvun kirjastoarkkitehtuurin edustajaksi, ja sen nähdään rakennuspiirteidensä osalta edustavan korkeatasoista kirjastoarkkitehtuuria. Kirjastotalo on kaksikerroksinen, monikulmainen, betonirunkoinen ja tiilivuorattu rakennus. Sen ulkomuotoa on luonnehdittu maltillisen monumentaaliseksi.
Kirjaston eteen on sijoitettu kuvanveistäjä Pertti Mäkisen pronssinen veistos Uittomiehen kosinta vuodelta 1992.
Spirou Charleroi

| Spirou Charleroi |
| --- | --- |
Liiga:  ULEB Eurocup Ligue Ethias
Perustettu:  1989
Historia:  1989-1990 Spirou Monceau 1990– Spirou Charleroi
Areena:  Spiroudome kapasiteetti 3 300
Kotipaikka:  Charleroi, Belgia
Värit:           
Presidentti:   Éric Somme
Päävalmentaja:   Giovanni Bozzi
Mestaruudet:   Belgian mestaruus: (10) 1996, 1997, 1998, 1999, 2003, 2004, 2008, 2009, 2010, 2011  Belgian cup: (5) 1996, 1999, 2002, 2003, 2009  Belgian Supercup: (3) 2001, 2002, 2008 
Kotisivu:  www.belgacomspirou.be
Proximus Spirou (tunnetaan myös nimellä Spirou Charleroi) on belgialainen koripalloseura Charleroin kaupungista.
Historia

Vuonna 1989 perustettiin Spirou Monceau. Vuoden päästä perustamisesta Spirou Charleroi perustettiin seuran tilalle. Vuonna 1992 joukkue pääsi ensimmäisetä kertaa Belgian liigan pudotuspeleihin. Vuonna 1996 seura voitti ensimmäisen merkittävän mestaruuden, kun se voitti Belgian cupin. Myöhemmin samana kautena joukkue voitti Belgian mestaruuden, kun se voitti finaaleissa Base Oostenden. Vuonna 2003 joukkue muutti nykyiselle kotiareenalleen, Spiroudomeen. Kaudeksi 2009–2010 joukkue teki paluun Euroliigaan seitsemän kauden jälkeen.
Aiheesta muualla

Virallinen kotisivu (ranskaksi)
Euroliigan joukkueprofiili (englanniksi)
Salvatore Lo Piccolo

Salvatore Lo Piccolo (s. 20. heinäkuuta 1942 Palermo) on sisilialainen mafioso ja yksi Palermon vaikutusvaltaisimmista rikollispäälliköistä. Hän on johtanut Cardillo-Tommaso Natalen mafiaperhettä 1970-luvulta lähtien ja San Lorenzon mandamentoa (aluetta) 1990-luvun alusta, jolloin Salvatore Biondino joutui vankilaan. Lo Piccolo pakoili oikeutta vuodesta 1981 vuoteen 2007, jolloin hänet pidätettiin. .
Italialaisen Direzione Investigativa Antimafian mukaan Salvatore Lo Piccolo ja hänen poikansa Sandro Lo Piccolo isännöivät suurinta osaa Palermon kaupunkialueesta. Heidän vaikutusalueensa käsittää San Lorenzon ”mandamenton”, Gangin, Passo di Riganon sekä osan Messinan alueesta.
11. huhtikuuta 2006 tapahtuneen Bernardo Provenzanon pidätyksen jälkeen Salvatore Lo Piccolon ja Matteo Messina Denaron uskotaan toimineen Cosa Nostran uusina johtajina.
Provenzanon piilopaikasta löytyneessä pizzinissä (pieni paperiliuska, jollaisia käytetään mafiosojen välisessä viestinnässä puhelinkeskustelujen välttämiseksi) olleen tekstin perusteella Provenzanon varamiehet Palermossa olisivat kuitenkin olleet Salvatore Lo Piccolo ja Antonio Rotolo, Pagliarellin alueen johtaja, joka kannatti corleonelaisia Totò Riinan päivinäselvennä. Cosa Nostran kannalta tärkeään päätökseen liittyvässä viestissä Provenzano kertoi Rotololle: ”Tämän asian ratkaiseminen on sinun, minun ja Lo Piccolon vastuulla.”
Mafianvastaisen syyttäjän Antonio Ingroian mukaan olisi epätodennäköistä, että Provenzanon paikan täyttämisestä syttyisi täysimittainen sota. Seuraajaehdokkaista Ingroia piti Lo Piccoloa todennäköisempänä vaihtoehtona mafian seuraavaksi johtajaksi. ”Hän on Palermosta, ja se on edelleen mafian vahvinta tukialuetta”, Ingroia totesi.
Marraskuussa 2007 Salvatore Lo Piccolo, hänen poikansa sekä kaksi muuta korkea-arvoista mafiajohtajaa pidätettiin. Italian poliisi teki pidätykset Palermon lähettyvillä.
Steven Bauer

| Steven Bauer |
| --- | --- |
 Steven Bauer vuonna 2008.
Henkilötiedot
Koko nimi:  Esteban Ernesto Echevarría Samson
Syntynyt: 2. joulukuuta 1956 (ikä 67) Havanna, Kuuba
Ammatti:  näyttelijä
Puoliso:   Melanie Griffith (1981–1989)  Ingrid Anderson (1989–1991)  Christiana Boney (1992–2002)  Paulette Miltimore (2003–2012) 
Lapset:  2
Näyttelijä
Aktiivisena:  1977–
Merkittävät roolit:  Manny Ribera (Scarface – arpinaama)
Aiheesta muualla
IMDb 
Steven Bauer (s. Esteban Ernesto Echevarría Samson; 2. joulukuuta 1956 Havanna) on kuubalais-yhdysvaltalainen näyttelijä. Bauer esiintyi 1970-luvun viimeisinä vuosina sarjassa ¿Qué Pasa, USA?. Hänet on nähty myös lukuisissa menestyselokuvissa, kuten Scarface – arpinaamassa (1983). Hän on ollut ehdolla Golden Globe -palkinnon saajaksi vuosina 1984 ja 1991. Hän on myös näytellyt Don Eladio Vuentea televisosarjassa Breaking Bad (2011) ja sen spin-offissa Better Call Saul (2017; 2020), sekä Avi Rudinia televisiosarjassa Ray Donovan (2013–2020).
Hän syntyi Havannassa, Kuubassa, mutta perhe pakeni Yhdysvaltoihin 4. heinäkuuta 1960 ja asettui Miamiin, Floridaan.
Aiheesta muualla

Kuvia tai muita tiedostoja aiheesta Steven Bauer Wikimedia Commonsissa
Steven Bauer Internet Movie Databasessa. (englanniksi)